છઠ્ઠી કંડિકામાં રૂદ્રનો મહિમા અને બ્રહ્માંડની ઉત્પત્તિ સમજાવી છે. અગ્નિરૂપ રુદ્રમાથી સમસ્ત વિશ્વ ઉત્પન્ન થયું છે. અગ્નિ, જળ, ઔષધિઓ, વનસ્પતિઓ દરેકમાં રુદ્ર છે. શિવ અને શક્તિ અર્થાત “દ્વિધા” તેમ જ સત, રજ, અને તમ અર્થાત “ત્રિધા” દ્વારા રુદ્ર સંચાલન કરે છે.અનેક પગવાળા એટલે કે અનેક પ્રકારની ક્રિયાશીલતાવાળા અને એક મસ્તકવાળા એટલે કે એક સંકલ્પ ધારિત રુદ્ર દરેક ભૂતમાં વ્યાપ્ત છે.